Giuseppe Puglisi

Blahoslavený Giuseppe Puglisi (tiež Pino Puglisi; * 15. september 1937, Brancaccio, Taliansko – † 15. september 1993, Brancaccio) bol taliansky katolícky kňaz a odporca mafie, od roku 1993 bol farár v neslávne známej palermskej štvrti Brancaccio. Mafia ho niekoľkokrát stýrala a nakoniec zavraždila. V roku 2013 ho blahorečil pápež František.

Život 
Viedol rozsiahle sociálne projekty zamerané na mládež, aby ju odviedol od nástupu na cesty zločinu. V roku 1993 založil pastoračné centrum Padre Nostro. Veľmi ostro napádal vo svojich kázňach mafiu a tradičné mafiánske štruktúry spoločnosti. Jeho činnosť spôsobila mafii v Palerme také problémy, že sa Giuseppe Graviano, mafiánsky šéf vládnucej Brancaccio, rozhodol nerešpektovať obvyklú nedotknuteľnosť kňazov a keď nepomohlo ani surové zmlátenie, nechal Puglisiho zavraždiť. Ide o jeden z hlavných zločinov, ktoré súd v roku 1999 Gravianimu preukázal a ktoré mu vyniesli doživotné väzenie.

Beatifikácia 
15. septembra 1999 Salvatore De Giorgi podnietil proces blahorečenia. Dekrét o blahorečení promulgoval pápež Benedikt XVI. 28. júna 2012. Giuseppe Puglisi, sicílsky kňaz, bol v sobotu 25. mája 2013 vyhlásený za blahoslaveného. Rímskokatolícka cirkev ocenila úsilie človeka, ktorý sa v Palermskej štvrti Brancaccio venoval mladým ľuďom a snažil sa ich odvrátiť od kriminality. Mafia ho zastrelila 15. septembra 1993, v deň, keď oslavoval svoje 56. narodeniny. Beatifikačnú ceremóniu vykonal kardinál Salvatore De Giorgi.

Literatúra a film 
Jeho život sa stal predmetom niekoľkých knižných stvárnení a filmu.
 Bianca Stancanelli: A testa alta, Don Giuseppe Puglisi. Storia di un eroe solitario, Einaudi, Toríno, 2003, ISBN 88-0616-493-7.
 Marcello Badalamenti: Il valore di un sorriso, Padre Giuseppe Puglisi, un testimone dell'Evangelo, Pazzini, 2009, ISBN 88-6257-042-2.
 Cesare Di Pietro: Testimone di Cristo crocifisso e risorto, Don Giuseppe Puglisi, Tau, 2009, ISBN 88-6244-095-2. 
 Mario Torcivia: Martirio di don Giuseppe Puglisi, Una riflessione teologica, Monti, 2009, ISBN 88-3154-265-4. 
 Antonio Pugliese: Giuseppe Pugliese, L'artista solitario, Siciliano, 2011, ISBN 978-88-7442-628-7.
 Francesco Deliziosi: Don Puglisi: Vita del prete palermitano ucciso dalla mafia, Mondadori, Miláno, 2001, ISBN 88-04-55377-4.
 Vincenzo Bertolone: La sapienza del sorriso, Il martirio di don Giuseppe Puglisi, Paoline Editoriale Libri, 2012, 
 Vincenzo Ceruso: Don Pino Puglisi, A mani nude, San Paolo Edizioni, 2012, ISBN 978-88-2157-420-7. 
 Giuseppe Bellia: Il prete che seminava speranza, La storia semplice di padre Puglisi martire, Il Pozzo di Giacobbe , 2013, ISBN 978-88-6124-416-0.
 Francesco Deliziosi: Pino Puglisi, il prete che fece tremare la mafia con un sorriso, Rizzoli, Miláno, 2013, ISBN 978-8817066587.
 2001 Brancaccio - Don Pino Puglisi, TV seriál odvysielaný na Rai 1 
 2005 Alla luce del sole (slovensky Vo svetle pravdy), film o živote dona Pina Puglisiho

Referencie

Pozri aj 
 Brancaccio

Externé odkazy 
 Stránky o Pinovi Puglisiovi (taliansky)
 O filme Alla luce del sole na stránkach slovenských jezuitov
 Don Giuseppe Puglisi - Giovani e Missione (taliansky)

Zdroj 

Talianski rímskokatolícki kňazi
Bojovníci proti mafii
Mučeníci
Obete mafie
Obete vrážd
Talianski katolícki blahoslavení
Blahorečení pápežom Františkom